หนูชอบอยู่แต่ในห้องตลอดเวลาไม่อยากออกไปไหน แม่เรียกไปกินข้าวไม่อยากไปกิน ไม่อยากทำอะไรเบื่อไปทุดอย่างเลยค่ะข้าวก็ไม่หิวหนูอยู่ได้เป็นวัน ทุกวันได้ยินแต่เสียงพ่อแม่ด่ากันหนูรู้สึกไม่อยากอยู่แล้วอยากหายตัวไปจากที่นี้ หนูคิดมานอนไม่หลับถ้าหลับก็หลับนานมาก10-15ชม. เวลาไปทานข้าวหนูจะมีอาการไม่อยากทานด้วยค่ะแล้วก็มานอนแต่ในห้องไม่ทำอะไรเลย คือทั้งชีวิตนี้หนูอยากอยูเฉยๆไม่ทำอะไรเลยอีกต่อไปอยากอยู่คนเดียว😭😭😢
สวัสดีค่ะ อาการรู้สึกไม่อยากออกไปไหน เบื่อไปหมด อาจเกิดจากความเครียด ความเบื่อหน่าจากปัญหาต่างๆในชีวิต ซึ่งคนส่วนใหญ่ พอได้ทำนู้นทำนี่ที่ชอบ อาการก็จะทุเลาลงได้เองหากยังมีอาการเรื้อรัง นานติดต่อกันเกิน 2 สัปดาห์ โดยไม่มีช่วงที่ดีขึ้น มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะรับประทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้อาจจะจัดว่าเป็นโรคซึมเศร้าได้ ควรรีบไปพบแพทย์เพื่อตรวจเพิ่มเติมการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น